SA steeds 'veilig vir toeriste' | Maroela Media
Die minister van toerisme het besoekers Vrydag verseker dat dit veilig is om na Suid-Afrika te reis en dat hulle veiligheid die hoogste prioriteit vir die regering is.
"Ondanks die enkele voorvalle wat Suid-Afrika in 'n negatiewe lig stel, bly ons land 'n voorkeurbestemming vir troues, wittebrood, leefstyl-, musiek- en kulturele byeenkomste, asook vir die rolprentbedryf wat beduidende getalle besoekers lok," het Mmamoloko Kubayi-Ngubane gesê.
Die afgelope week is nóg twee verdagtes in hegtenis geneem in verband met die moord op 'n Oekraïense toeris wat in die Moederstad doodgesteek is.
Die 43-jarige stapper, Ivan Ivanov, is van sy rugsak beroof en naby die Oosfort, 'n gewilde toeristebestemming by Chapmanspiek in Houtbaai, vermoor.
Kubayi-Ngubane het gesê wetstoepassingsagentskappe in Suid-Afrika laat geen steen onaangeroer in dié ondersoeke nie.
"Wat betref die onlangse voorvalle, is ons tevrede dat die polisie die vermeende oortreders spoedig aangekeer het. Die departement is ook besig om 'n veiligheidstrategie af te handel wat binne die volgende paar weke bekend gestel gaan word," het sy gesê.
Die plan is vroeër in die begrotingsrede in Junie aangekondig.
"Ons doen 'n beroep op gemeenskappe om diegene wat ons land negatief wil uitbeeld, eenkant toe te skuif en enige verdagte bedrywighede aan te meld. Wanneer toeriste die land besoek, dra hulle by tot ons ekonomie en werkskepping. Daarom moet ons te alle tye verseker dat hulle 'n eg Suid-Afrikaanse ervaring het en welkom hier voel."
Hahaha ja dit is veilig in SA, die weermag is ontplooi in die Kaap vir bendegeweld… Johannesburg en Pretoria het die afgelope week gebrand en die "wetstoepassingagentskappe" waarvan die edele Minister praat is te bang om enigeiets te doen en ontrrek selfs van die situasie af… dan hoop hulle met hulle kaste "veroordeling" van geweld dat die situasie gaan vebeter… ek wonder wanneer gaan hulle oogklappe afval…
Shame die minister droom lekker. Wys jou net hoe lieg die ANC vir die buitelnad. Maar gelukkig sien hulle wat aangaan. Was verlede week by n dokter hier in Pole. Hy vra my waar kom ek vandaan ek se SA. Wat is sy antwoord aan my. DAAR WAAR HULLE DIE BOERE EN MENSE SO DOODMAAK. HY SAL NOOIT SA BESOEK NIE.
Jip. Die regering gaan nie keer dat mense beroof en gemoor word nie. Maar hulle sal hulle absolute bes probeer om die skuldiges vas te trek. Wat 'n troos is dit nie.
Ja ja wat 'n grap. Helhool van misdaad en moordsyfers hoer as 'n oorlogszone…..maar dis mos Mzansi….vervloekte land vanaf '94.
Ja sure met 57 moorde n dag en 106 verkragtings … dink die mense ons is onnosel ! Die polisie hardloop dan weg !